BMCના N વૉર્ડે ગયા શુક્રવારે આ વિસ્તારના અમુક રહેવાસીઓને તેમનાં ઘર ખાલી કરવાની નોટિસ આપી હતી. એમાં તેમણે આ રહેવાસીઓને સ્થળાંતર કરવા માટે ૪૮ કલાકનો સમય આપ્યો હતો. આ સિવાય BMCએ આ વિસ્તારમાં ઠેર-ઠેર નોટિસનાં બૅનરો લગાવીને રહેવાસીઓને તેમની જગ્યા ખાલી કરવાની સૂચના આપી હતી, પરંતુ તાનસા પાઇપલાઇનના દસ મીટરના અંતરમાં આવતા સો ટકા રહેવાસીઓને નોટિસ મોકલી નહોતી. એટલે આ વિસ્તારના રહેવાસીઓ BMCની કાર્યવાહી બાબતમાં દ્વિધામાં હતા. જોકે ગયા શુક્રવાર પછી છેક ગઈ કાલે BMCએ નોટિસ આપવાની શરૂઆત કરી હતી.